Belfast

Belfast ( Béal Feirste [ˌbʲeːʟˠ ˈfʲɛɾʲʃtʲə], „wuliw (pola) pěsčišća“) je stolica a najwjetše město Sewjerneje Irskeje w Zjednoćenym kralestwje kaž tež druhe najwjetše město na irskej kupje po Dublinje.

mini|left|Radnica a Royal Avenue w Belfasće
Město ma někak 340.000 wobydlerjow a leži při wuliwje rěki Lagan do Belfastskeho zaliwa (Belfast Lough).

Belfast je sydło katolskeho a anglikanskeho biskopa kaž tež uniwersitne a přistawne město. Je nimo toho sydło knježerstwa a parlamenta Sewjerneje Irskeje. Nutřkowne město słušeše wosebje w 1970tych lětach k městnam sewjeroirskeho konflikta.

 Stawizny 
W lěće 1177 natwarichu Normanojo na teritoriju dźensnišeho města hród. Město same bu hakle w lěće 1603 załožene. Hladajo na huste zběžki w přewažnje katolskej Irskej zasydlichu so tu z dowolnosću britiskeho knježerstwa protestantske Presbyterianojo ze Šotiskeje kaž tež Hugenoća z Francoskeje. We 18. lětstotku bu přistaw w Belfasće wutworjeny, kotryž bu w Druhej swětowej wójnje přez powětrowe nadpady němskich lětadłow ćežko wobškodźeny.

Wot lěta 1969 bě Belfast jedne z městnow namócneho konflikta mjez katolikami a organizaciju IRA na jednym boku a protestantami kaž tež britiskim wójskom na tamnym.

 Wotkaz 

Kategorija:Město w Zjednoćenym kralestwje
Kategorija:Stolica w Europje
Kategorija:Sydlišćo z mórskim přistawom